**Molėtų rajono savivaldybės taryba**

**SPRENDIMAS**

**DDĖL SAVIVALDYBĖS TURTO PERDAVIMO PAGAL PANAUDOS SUTARTĮ UŽDARAJAI AKCINEI BENDROVEI „MOLĖTŲ ŠVARA“**

2018 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 31 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, įgyvendindama Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 4 programos „Aplinkos apsaugos programa“ 04.02.01.07 priemonę „Pakuočių surinkimo infrastruktūros plėtra, bei pakuotės atliekų kiekio mažinimas mišrių komunalinių atliekų sraute Molėtų rajono savivaldybės teritorijoje II etapas“, atsižvelgdama į Molėtų rajono savivaldybės administracijos direktoriaus 2018 m. gruodžio 10 d. įsakymą Nr. B6-1087 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą trumpalaikį turtą uždarajai akcinei bendrovei „Molėtų švara“ (kodas 167500661) pagal turto patikėjimo sutartį 5 (penkeriems) metams savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendinimui pagal sąrašą (pridedama).

2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją sudaryti ir pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras

Molėtų rajono savivaldybės tarybos 2018 m. gruodžio d. sprendimo Nr.

priedas

**UAB „MOLĖTŲ ŠVARA“ PERDUODAMO VALDYTI PAGAL PATIKĖJIMO SUTARTĮ TRUMPALAIKIO TURTO SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Balansinė sąskaita | Turto pavadinimas | Mato vnt. | Kiekis | Kaina,Eur | Suma, Eur |
| 1. | 2020001 | Atliekų konteineris, talpa 120 l | vnt. | 250 | 17,787 | 4446,75 |
| 2. | 2020001 | Atliekų konteineris, talpa 240 l | vnt. | 250 | 25,047 | 6261,75 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**